Document ID: /roh_data/filtered/fineweb-2-filterrobots_roh.jsonl.gz/41606

Dspö l’on 2016 spordscha il Center da sandà Engiadina Bassa (CSEB) programs da reabilitaziun integrativs oncologics, medicinals e psicosomatics. La medicina integrativa as basa sün ün purtret da l’uman cumplessiv.
Corp, orma e spiert vegnan integrats illa diagnostica e’l trattamaint. Illa metoda da terapia integrativa vain colliada la medicina cumplementara actuala cun la medicina classica. Quist succeda sün ün ot nivel professiunal.
Scuol es situà illa regiun dal Parc Naziunal – üna regiun da sandà incumparabla. In üna cuntrada genuina sbuorflan funtanas d’aua minerala salüdaivlas. Lös da forza invidan a’s trategner. Üna natüra intacta dà quietezza e forza. Lapro vain ün clima chi promouva la sandà sün 1200 meters sur il nivel dal mar. Scuol es ün lö ideal per la reabilitaziun e la guarischun. La natüra e la tradiziun da bogns dürant tschientiners vegnan integradas illa Clinica Curativa activamaing i’l minchadi da trattamaint.
La spüerta integrativa perseguitescha trais meras principalas:
Il program da reabilitaziun individual vain defini tenor las meras persunalas e las cundiziuns da las sgüranzas. Resguardats vegnan lapro impedimaints, abiltats e la situaziun psichica dal paziaint.
Reabilitaziun integrativa oncologica
Reabilitaziun integrativa psicosomatica
Reabilitaziun integrativa internistica
Fermada
Psicoterapia integrativa
Chüra integrativa
Terapias cumplementaras
Ulteriuras metodas da terapia
Cas d'urgenza 144
Ella/El po ragiundscher da di e da not il servezzan medicinic d’urgenza suot ils nomers seguaints:
Ella/El po ragiundscher suot il nomer 081 861 10 00 da di e da not la staziun d’urgenza da l’ospidal.
Il prossem lö cun defibrillatur (AED) in Engiadina Bassa chatta Ella/El sün nossa survista.